ET-moordenaar hoor vandag sy lotChris Mahlangu. Foto: Siphiwe Sibeko / Reuters Chris Mahlangu word Maandag in die rondgaande hof op Venterdorp gevonnis vir die moord op die voormalige AWB-leier, Eugene Terre’Blanche. Mahlangu is verlede maand daaraan skuldig bevind dat hy Terre’Blance in April 2010 in sy plaashuis met ŉ panga doodgekap het. Hy is ook skuldig bevind aan poging tot roof en huisbraak. Sy mede-beskuldigde, Patrick Ndlovu, is vrygespreek op aanklagte van moord en poging tot roof, maar is skuldig bevind aan huisbraak. Getuienis ter strafverswaring en -versagting sal waarskynlik aangehoor word.